Incendiu puternic cu degajări de fum la o casă din Sectorul 2 al Capitalei. O persoană a murit
Data actualizării: Data publicării:
Pompierii intervin, marţi, la un incendiu produs în Sectorul 2 al Capitalei. Acesta se manifestă cu degajări mari de fum. Arde o locuinţă şi acoperişul celei de-a doua, iar o persoană a murit.
„Intervenim pentru stingerea unui incendiu produs la o locuinta, situata pe str. Culea Nicolae din Sectorul 2. Incendiul se manifestă cu degajări mari de fum la o locuinţă tip parter şi la acoperişul celei de-a doua, pe o suprafaţă de aproximativ 150 mp”, anunţă ISU Bucureşti-Ilfov, potrivit News.ro.
În continuare se fac verificări în spaţiile interioare în vederea identificării eventualelor persoane surprinse.
Intervin 8 autospeciale de stingere, 1 autospecială de intervenţie şi salvare de la înălţime, 1 autospecială de decarcerare şi 2 ambulanţe SMURD.